Diari Oficial de la Generalitat Valenciana


Sumari del DOGV 9608, del 01-06-2023 (2023/6030)

RESOLUCIÓ de 24 de maig de 2023, del conseller de Sanitat Universal i Salut Pública, per la qual es dona publicitat a l'acord de la Comissió Assessora de Selecció i Provisió, en relació amb la valoració en els processos selectius derivats de les ofertes públiques d'ocupació 2017, 2018 i estabilització de 2019, dels serveis prestats en les institucions sanitàries del Sistema Valencià de Salut, durant el temps de duració dels estats d'alarma provocats per la pandèmia de covid-19.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9608

Data del DOGV
:   01-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/6030


Data del document
:   24-05-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 24 de maig de 2023, del conseller de Sanitat Universal i Salut Pública, per la qual es dona publicitat a l'acord de la Comissió Assessora de Selecció i Provisió, en relació amb la valoració en els processos selectius derivats de les ofertes públiques d'ocupació 2017, 2018 i estabilització de 2019, dels serveis prestats en les institucions sanitàries del Sistema Valencià de Salut, durant el temps de duració dels estats d'alarma provocats per la pandèmia de covid-19. [2023/6030]  
  
En la reunió de la Comissió Assessora de Selecció i Provisió de 3 d'abril de 2023, per l'Administració i totes les organitzacions sindicals presents i integrants en aquesta comissió (SATSE; CCOO; UGT; CSIF; CESMCV-SAE; Confederació Intersindical Valenciana), es van adoptar els criteris per a la valoració, en els processos selectius derivats de les SML 3105, 2018 i estabilització de 2019, convocats a partir de juny de 2020, dels serveis prestats en institucions sanitàries del Sistema Valencià de Salut, durant el temps de duració dels estats d'alarma provocats per la pandèmia de Covid-19.  
Per això, d'acord amb el que s'estableix en l'article 28 de la Llei 5/1983, de 30 de desembre, de Govern Valencià, en el Decret 185/2020, de 16 de novembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, es dicta aquesta resolució transcrivint literalment l'esmentat acord:  
  
«Objecte: valoració per a totes les categories i cossos/escales en els processos selectius derivats de les XBL 8052, 2018 i estabilització de 2019 convocats a partir de juny de 2020, dels serveis prestats en les institucions sanitàries del Sistema Valencià de Salut, durant el temps de duració dels estats d'alarma provocats per la pandèmia de Covid-19.  
  
  
Primer. La Resolució de 24 de novembre de 2020, de la consellera de Sanitat Universal i Salut Pública per la qual s'acorda l'adopció de mesures per a garantir la capacitat del Sistema Valencià de Salut de la Comunitat Valenciana en matèria de recursos humans, davant de la pandèmia provocada per la covid-19 indica en l'apartat cinqué respecte de les «Mesures en relació amb el temps treballat», que «les places ocupades per personal que ha desenvolupat les seues funcions en les institucions sanitària del Sistema Valencià de Salut, durant el temps de duració dels estats d'alarma declarats a conseqüència de la pandèmia de covid-19, seran quantificades en el temps treballat com si es tractaren de places de difícil cobertura en els processos de selecció i provisió».  
  
En els nostres sistemes de selecció temporal es valora com de difícil cobertura els serveis prestats durant el temps de duració dels estats d'alarma declarats a conseqüència de la pandèmia de covid-19, en totes les categories professionals estatutàries/cossos i escales de funcionaris de gestió sanitària.  
  
Segon. De conformitat amb el que s'estableix en la resolució indicada, s'acorda valorar el temps treballat en les institucions sanitàries del Sistema Valencià de Salut, durant el temps de duració dels estats d'alarma declarats a conseqüència de la pandèmia de covid-19 com a places de difícil cobertura, en tots els processos de selecció i provisió, en totes les categories professionals estatutàries/cossos i escales de funcionaris de gestió sanitària, sobre les quals no existeix regulació específica en la normativa vigent.  
  
Tercer. Els criteris a aplicar per a la valoració d'aquests períodes seran els següents:  
- Aquest acord només s'aplicarà per a aquelles categories professionals estatutàries/cossos i escales de funcionaris de gestió sanitària, per a les quals no existisca regulació específica.  
- Els serveis han d'haver-se prestat en la categoria professional estatutària/cos i escala de funcionaris de gestió sanitària, convocats.  
- Seran els prestats en institucions sanitàries del Sistema Valencià de Salut, gestionades directament o indirectament, inclosos els consorcis hospitalaris del General de València i Provincial de Castelló.  
- Els períodes per a valorar seran: des del 14 de març fins al 21 de juny de 2020 i des del 25 d'octubre de 2020 al 9 de maig de 2021.  
  
- La valoració mensual serà al doble del valor establit per mes en l'apartat de serveis prestats en la mateixa categoria professional estatutària o cos/escala convocada ».  
  
València, 24 de maig de 2023.- El conseller de Sanitat Universal y Salut Pública: Miguel Mínguez Pérez.